Boek: StilWo(o)rd | Maroela Media
Die afgelope twaalf jaar skryf Marietha Malan al die geestelike rubriek in die Solidariteit Tydskrif. In dié tyd het sy ons geleer hoe God rondom ons raakgesien kan word. Die Here openbaar hom elke dag in hartseer, vreugde, humor en kwaad wees.
Staaltjies uit haar eie lewe word gebruik en haar rubrieke is gevul met karakter en persoonlikheid. Sy trek jou letterlik in die rubriek in en as jy eerlik is, herken jy jouself in byna elke rubriek.
Sy praat met ons nie deur buitegewone gebeure en wonderwerke nie, maar deur gewone dinge. Sy sien die Here raak wanneer sy haar jongste seun na 'n meisie toe moet aanry. Die Here praat met haar oor rigting deur 'n GPS wat by die huis vergeet is.
Ek het 'n GPS op my bedkassie. Dit is swart, met 'n leeroortreksel. Binne-in is rigtingaanwysers oor die lewe. "U Woord is 'n lamp vir my voet en 'n lig vir my pad," sê Psalm 119 vers 105. Baie van hierdie GPS se aanwysings ken ek uit my kop. Dis vir my oorbekend. Tog volg ek aanhoudend afdwaalpaadjies en val in die sondeverkeer vas.
Die boek is direk beskikbaar by: Kraal-Uitgewers
Amanda Grobler · 4 jare gelede
My ma was die vrou wat my geinspireer het tot di vrou en ma wat ek vandag is. Sy het my so baie van God geleer en geleer om met Hom te praat nie net bid en vra nie maar praat. My ma was n baie besondere ma en al is sy nie meer met ons nie weet ek sy is waar sy altyd wou wees by die Here sonder enige pyn.
My ma is my rolmodel! Sy weet net hoe om situasies te hanteer
Gertruida Bezuidenhout · 4 jare gelede
. . . my vriendin van 28 jaar . . . Hendrina . . . was nog altyd vir my 'n voorbeeld van 'n sterk vrou . . . . altyd daar vri haar kinders, haar klienkinders en haar vriende . . . . haar vriendskap is die kosbaarste iets in my lewe . . .